Kikker dié somer jou hande opArgieffoto. (Foto: Unsplash) Ná ŉ lang winter is dit uiteindelik weer tyd om die warmer weer met selfvertroue nader te wink met hande wat goed versorg is. Helder, waaghalsige kleure op die vingernaels is altyd ŉ treffer in die lente en somer. Haal jou geliefkoosde kleur naellak uit en volg hierdie stappe om sommer tuis jou hande te pamperlang. Stap 1: Berei jou naels voor Begin deur jou naels ordentlik skoon te maak met naellakverwyderaar. Verwyderaars soos dié van Sally Hansen verwyder naellak en bevat noodsaaklike nutriënte wat help om die naelbed te versterk en die naels en kutikulas (naelriem) te bevogtig. Selfs al het jy nie naellak op jou naels nie, sal ŉ bietjie naellakverwyderaar help om olies en vuilgoed op jou naels te verwyder voordat jy begin. Was jou hande agterna met seepwater. Stap 2: Knip, vyl en poleer Knip jou naels indien nodig en vyl dit sagkens in een rigting. Poleer dan die bokant en kante van jou naels met ŉ poleerder (buffer) om ŉ gladde oppervlak te skep. “As jy nie poleer nie, sal die natuurlike olies op jou naels opbou en kan die oppervlak jou manikuur belemmer,” sê Rita Remark, hoofopleier by Essie. Stap 3: Druk die kutikulas terug Berei die kutikulas voor met kutikulaverwyderaar – maak seker dit is nie ŉ olie of salf nie – om die dooie vel te verwyder en die gebied sag te maak. Olies help om te bevog terwyl verwyderaars ten doel het om die naelbed af te skilfer. Druk die kutikulas dan sagkens terug met ŉ kutikulastokkie. Jou kutikulas beskerm jou naels teen bakterieë en hou hulle sag, so vermy dit om dit te knip. Stap 4: Skilfer jou hande af Deur jou hande, polse en voorarms af te skilfer, verwyder jy dooie vel. Gebruik weer jou kutikulastokkie om onder jou naels skoon te maak. Was weer jou hande en maak hulle deeglik droog. Stap 5: Bevog jou hande en kutikulas Bevogtig nou om te verhoed dat jy later ŉ byna droë naellak bederf. Vee elke nael weer met naellakverwyderaar af om enige oortollige bevogtiger te verwyder. Argieffoto. (Foto: Unsplash) Stap 6: Wend ŉ basislaag aan Wend ŉ basislaag aan om die naels te hidreer en beskerm en om versplintering te voorkom. Laat jou naels ŉ bietjie rus. Naelguru Essie Weingarten, stigter van Essie, beveel aan dat jy sowat twee minute tussen elke laag wag en met ŉ basislaag begin. Stap 7: Wend die eerste laag naellak aan Dít is die prettige deel: Maak seker jy wend naellak al die pad tot by die kutikulas aan en in die hoeke van jou naels. Maksimum bedekking met die eerste laag verseker dat die tweede laag makliker aangewend kan word. Hou die eerste laag dun. Stap 8: Wend die tweede laag naellak aan Ná twee minute, wend die tweede laag naellak aan en onthou om elke laag dun te hou. Stap 9: Wend ŉ bolaag aan ŉ Bolaag beskerm jou manikuur teen versplintering en voeg glans by jou naels. Moenie dié stap oorslaan nie en wees versigtig wanneer jy die bolaag aanwend, aangesien ŉ morsige aanwending jou hele manikuur kan bederf. Stap 10: Maak rowwe rande netjies en laat jou naels droog word Maak enige foute of rowwe rande netjies deur ŉ stukkie watte wat in naellakverwyderaar gedoop is om jou kutikulastokkie te draai. As jy naellakverwyderaardoekies het, vou dit in ŉ driehoek vir ŉ presieser aanwending. Laat jou naels dan vir ŉ bykomende vyf minute droog word. Bykomende bronne: Glamour, Cosmopolitan